  Виталий Пронин Кылем арнянуналэ Ижысь «Нефтемаш» котырысь сикын ортчиз великен ворттылонъя «FORMAT Х-RACE»  ӵошатскон.Ӵошатсконэ 69 спортсменъёс люкаськизы. Воргоронъёс пӧлын 2-тӥ луиз асьмелэн Евгений Печенинмы. Нылъёс пӧлын вормонзэ нокинлы ӧз сёты Ижысь Анна Коновалова. Эшъёссэ со 1 минутлы азьпалтӥз.Та ӵошатскон ортчиз Велосипедистъёслэн калыккуспо огазеяськонзы ӵектэмъя. Вуылӥз Грециысь калыккуспо комиссар, «FORMAT Х-RACE» ӵошатсконъёсыз радъянъя комиссаръёслэн коллегиенызы кивалтӥсь Ригас Хараламбус. Ижын ортчем ужрадлы вылӥ дунъет сётӥз, спортсменъёслэн ортчоно сюрессы ӟеч, шуиз.Валентина Емельянова Туспуктӥз А. Горбунов   